32006D0681
L 279/27
JURNALUL OFÍCIAL AL UNIUNII EUROPENE
DECIZIA COMISIEI
din 10 octombrie 2006
privind ajustarea coeficienților corectori aplicabili de la 1 august 2005, 1 septembrie 2005, 1 octombrie 2005, 1 noiembrie 2005, 1 decembrie 2005 și 1 ianuarie 2006 remunerațiilor funcționarilor, agenților temporari și agenților contractuali ai Comunităților Europene repartizați în țări terțe
(2006/681/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene stabilite prin Regulamentul (CECO, CEE, Euratom) nr. 259/68 (1), astfel cum au fost modificate ultima dată prin Regulamentul (CE, Euratom) nr. 2104/2005 (2) și, în special, articolul 13 paragraful al doilea din anexa X,
întrucât:
(1)
Prin Regulamentul (CE, Euratom) nr. 351/2006 (3) al Consiliului s-au stabilit, în conformitate cu articolul 13 primul paragraf din anexa X la Statut, coeficienții corectori care se aplică, începând cu 1 iulie 2005, remunerațiilor funcționarilor, agenților temporari și agenților contractuali ai Comunităților Europene repartizați în țări terțe, plătite în moneda țării în care aceștia sunt repartizați.
(2)
Este necesar, în conformitate cu articolul 13 paragraful al doilea din anexa X la Statut, ca anumiți coeficienți corectori să fie adaptați începând cu 1 august 2005, 1 septembrie 2005, 1 octombrie 2005, 1 noiembrie 2005, 1 decembrie 2005 și 1 ianuarie 2006, întrucât, conform datelor statistice deținute de Comisie, variația costului vieții, măsurată pe baza coeficientului corector și a cursului de schimb aferent, a depășit 5 % de la ultima stabilire sau adaptare a acestor coeficienți.
DECIDE:
Articol unic
Cu efect de la 1 august 2005, 1 septembrie 2005, 1 octombrie 2005, 1 noiembrie 2005, 1 decembrie 2005 și 1 ianuarie 2006, coeficienții corectori aplicabili remunerațiilor funcționarilor, agenților temporari și agenților contractuali ai Comunităților Europene repartizați în țări terțe, plătite în moneda țării în care aceștia sunt repartizați, se adaptează după cum se indică în anexă.
Cursurile de schimb utilizate la calcularea remunerațiilor respective se stabilesc în conformitate cu normele de punere în aplicare a regulamentului financiar și corespund datei menționate la primul paragraf.
Adoptat la Bruxelles, 10 octombrie 2006.